钦定古今图书集成/明伦汇编/氏族典/第249卷 > 张蓥
## 钦定古今图书集成/明伦汇编/氏族典/第249卷 > 张蓥

按《明外史张悦传》：“悦同里张蓥，字廷器，举进士。景泰
初，擢御史，历江西副使、按察使，陕西左布政使。成化
三年，以右副都御史巡抚宁夏，以父丧去。服除，起抚
河间诸府，改大同，历刑部左右侍郎。十八年，擢本部
尚书，加太子少保，再以忧归。弘治元年，起南京兵部
尚书，卒官，谥庄懿。”